Document ID: 31994R0180

Komisijas Regula (EK) Nr. 180/94
(1994. gada 28. janvāris),
ar kuru groza Regulu (EEK) Nr. 1756/93, ar ko nosaka noteicošās dienas lauksaimniecības pārrēķinu likmei, kas piemērojama pienam un piena produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 28. decembra Regulu (EEK) Nr. 3813/92 par norēķinu vienību un pārrēķinu likmēm, kas piemērojamas kopējās lauksaimniecības politikas mērķiem [1], un jo īpaši tās 6. panta 2. punktu,
tā kā Komisijas Regulā (EEK) Nr. 1756/93 [2], kurā jaunākie grozījumi izdarīti ar Regulu (EK) Nr. 114/94 [3], ir mēğināts precīzi noteikt lauksaimniecības pārrēķinu likmi, kas piemērojama visām summām, kuras piena un piena produktu nozarē ir izteiktas ekijos; tā kā minētā regula ir attiecīgi jāpapildina, norādot dienu, pēc kuras nosaka daudzumus, kas minēti 1. panta 3. punktā Komisijas 1993. gada 21. decembra Regulā (EK) Nr. 3582/93 par sīki izstrādātiem noteikumiem Padomes Regulas (EEK) Nr. 2073/92 piemērošanai, lai sekmētu patēriņu Kopienā un paplašinātu piena un piena produktu tirgus [4];
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1756/93 pielikumam pievieno šādu punktu:
"Regula | Attiecīgie daudzumi | Piemērojamā lauksaimniecības pārrēķinu likme |
14.(EK) Nr. 3582/93 | Maksimālais daudzums un pieskaitāmo izmaksu kopējais apmērs, kas minēts 1. panta 3. punktā; cena, kas minēta 4. panta 3. punkta d) apakšpunktā | Lauksaimniecības pārrēķinu likme, kas piemērojama priekšlikumu iesniegšanas pēdējā dienā, kuri minēti 3. pantā" |
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 28. janvārī

Labels: 2
17
19
3
6